ᑮᓇᐅᔭᓕᐊᖑᕙᒃᑐᓄᑦ ᑖᒃᓯᓕᕆᔾᔪᑎᑦ ᐊᑐᓕᖅᑎᑕᐅᓂᖓᓗ ᓄᓇᕗᒻᒥ | ᓄᓇᕗᑦ ᒐᕙᒪᖓ\nHome / ᑮᓇᐅᔭᓕᕆᔨᒃᑯᑦ / ᑖᒃᓰᔭᐃᔭᕈᑎᑦ ᓇᓪᓕᐅᒃᑯᒪᑦ / ᑮᓇᐅᔭᓕᐊᖑᕙᒃᑐᓄᑦ ᑖᒃᓯᓕᕆᔾᔪᑎᑦ ᐊᑐᓕᖅᑎᑕᐅᓂᖓᓗ ᓄᓇᕗᒻᒥ\nᒐᕙᒪᓕᒫᑦ ᑲᓇᑕᒥ ᑖᒃᓰᔭᖅᑎᑦᓯᓲᑦ ᑮᓇᐅᔭᓕᐊᖑᔪᑦ, ᑕᐃᒪᐃᖃᑕᐅᑐᐃᓐᓇᕐᒥᔪᖅ ᓄᓇᕗᑦ.\nᓄᓇᕗᑦ ᐊᑑᑎᓲᖅ ᐊᑦᓯᓂᖅᐹᓂᒃ ᑖᒃᓰᔭᐅᑎᓂᒃ ᑲᓇᑕᒥ. ᐃᓘᓐᓈᒍᑦ ᓄᓇᕗᒻᒥ ᑖᒃᓰᔭᕐᓂᕐᒧᑦ ᐊᐅᓚᓂᖏᑦ ᐱᕙᓪᓕᐊᖏᓐᓇᖅᑐᖅ, ᓈᒻᒪᓈᖅᓯᒪᑦᓱᑎᒃ, ᖃᑭᒪᓇᓱᐊᕐᓂᒃᑯᓪᓗ ᓈᒻᒪᓈᖃᑎᖃᖅᓯᒪᑦᓱᑎᒃ ᐊᓯᓕᒫᖏᓐᓂ ᑲᓇᑕᒥ ᐊᕕᑦᑐᖅᓯᒪᓂᐅᔪᓂ, ᐱᖃᓯᐅᑎᑦᓱᑎᒃ ᒪᕐᕉᒃ ᐊᕕᑦᑐᖅᓯᒪᓂᐅᔫᒃ.\nᓇᕿᓗᒍ ᑲᓱᕐᕕᒃ ᐊᔾᔨᖏᓐᓄᑦ ᓄᓇᕗᒻᒥ ᑖᒃᓰᔭᕐᓂᕐᒧᑦ ᒪᓕᒐᕐᔪᐊᑉ ᐅᕝᕙᓗ ᑖᒃᓰᔭᕐᓂᕐᒧᑦ ᒪᓕᒐᕐᓂ.\nᑖᒃᓰᔭᐅᑏᑦ ᐱᕙᓪᓕᐊᓂᖃᖅᑐᑦ, ᑐᑭᓕᒃ ᐊᑭᖏᑦ ᐊᑭᑦᑐᐸᓪᓕᐊᓲᑦ ᐃᓅᑉ ᑮᓇᐅᔭᓕᐊᖏᑦ ᐊᑭᑦᑐᐸᓪᓕᐊᑉᐸᑕ. ᑖᒃᓰᔭᐅᑎᓅᖓᔪᑦ ᐋᖅᑭᒋᐊᖅᑕᐅᕙᑦᑐᑦ ᐊᕐᕌᒍᑕᒫᑦ. ᑕᑯᒋᐊᙳᐊᑕᖅᓯᓐᓇᕆᑦ ᓄᓇᕗᒻᒥ ᑖᒃᓰᔭᓂᕐᒧᑦ ᐋᖅᑭᑦᓯᒪᔪᓂᒃ ᑎᑎᕋᖅᓯᒪᕕᒻᒥᒃ ᑕᕝᕙᓂ ᑖᒃᓰᔭᐅᑏᑦ ᖃᑦᓯᕌᕐᒪᖔᑕ ᐊᕐᕌᒍᒥ.\nᐊᐅᓚᑕᐅᓂᖏᑦ ᑖᒃᓰᔭᐅᑏᑦ ᐊᐅᓚᔾᔪᑎᖏᑦᑕ ᐊᐅᓚᑕᐅᓲᑦ ᒪᕐᕉᓐᓄᑦ ᑖᓰᔭᕐᓂᕐᒧᑦ ᒪᓕᒐᕐᔪᐊᓐᓄᑦ, ᐊᐃᑉᐸᖓ ᒐᕙᒪᑐᖃᒃᑯᓐᓂ ᐊᐃᑉᐸᖓᓗ ᐊᕕᑦᑐᖅᓯᒪᔪᓂ.\nᒐᕙᒪᒃᑯᖏᑦ ᓄᓇᕗᑦ ᑖᒃᓰᔭᖅᑎᑦᓯᓂᕐᒧᑦ ᐊᖏᖃᑎᒌᒍᑎᖃᕐᒥᔪᑦ ᑲᓇᑕᒥ ᑖᒃᓰᔭᖅᑎᑦᓯᔨᒃᑯᑦ ᓄᐊᑦᓯᕙᑦᓱᑎᒃ ᑖᒃᓰᔭᐅᑎᓂᒃ ᐅᕙᑦᑎᓐᓄᑦ, ᐊᐅᓚᑦᓯᑦᓱᑎᒃ ᑖᒃᓰᔭᐅᓂᕐᒧᑦ ᐊᐅᓚᔾᔪᑎᓂᒃ ᑭᒡᒐᖅᑐᐃᑦᓱᑎᒃ ᐅᕙᑦᑎᓐᓂᒃ, ᐊᓯᖏᓐᓂᓪᓗ ᐱᔨᑦᓯᕋᐅᑎᖃᖅᐸᒻᒥᑦᓱᑎᒃ ᐊᑭᑐᓗᐊᙱᑦᑐᓂᒃ. ᓄᓇᕗᑦ ᐊᖏᖅᓯᒪᔪᖅ ᑖᒃᓰᔭᕐᓂᕐᒧᑦ ᐊᔾᔨᐸᓗᒋᔭᐅᓂᐊᕆᐊᖏᑦ ᒐᕙᒪᑐᖃᒃᑯᑦ ᐊᐅᓚᓂᖓᓐᓄᑦ ᑲᔪᓯᓂᖏᓐᓄᑦ ᐊᐅᓚᑦᓯᓂᐅᑉ ᑲᔪᓯᑎᑦᓯᓂᐅᓪᓗ.\nᓄᓇᕗᒻᒥ ᑖᒃᓰᔭᕐᓂᕐᒧᑦ ᒪᓕᒐᕐᔪᐊᖓ ᐊᐅᓚᑦᓯᔪᖅ ᑖᒃᓰᔭᕐᓂᕐᒧᑦ ᐊᐅᓚᔾᔪᑎᑦᑎᓐᓂᒃ, ᐱᕈᖅᐸᓪᓕᐊᑎᑦᓯᑦᓱᓂᓗ ᒐᕙᒪᑐᖃᒃᑯᑦ ᐊᐅᓚᓂᖓᓐᓂᒃ ᓇᓗᓇᐃᔭᐃᓂᒃᑯᑦ ᓄᓇᕗᒻᒧᑦ ᑐᕌᖓᔪᓂᒃ ᐱᕕᖃᖅᑎᑦᓯᓂᐅᔪᓂᒃ, ᓲᕐᓗ ᐊᔾᔨᐅᖏᑦᑐᑦ ᑖᒃᓰᔭᐅᑎᓄᑦ ᐃᓚᙵᕈᑏᑦ ᐊᑐᕈᓐᓇᖅᑐᑦ ᑭᓯᐊᓂ ᓄᓇᕗᒻᒥ.\nᑖᒃᓰᔭᐅᑏᑦ ᓄᐊᑕᐅᓲᑦ ᑲᓇᑕᒥ ᐅᑎᖅᑐᑦᓴᔭᓕᕆᔨᒃᑯᓐᓄᑦ ᑭᒡᒐᖅᑐᐃᑦᓱᑎᒃ ᓄᓇᕗᒻᒥᒃ.\nᑭᓇᑐᐃᓐᓇᖅ ᐃᓄᒃ ᓯᖁᒥᑦᓯᔪᖅ ᒪᓕᙱᑦᑐᕐᓘᓐᓃᑦ ᑖᒃᓰᔭᕐᓂᕐᒧᑦ ᒪᓕᒐᕐᔪᐊᕐᒥᒃ ᒪᓕᒐᕐᓂᓘᓐᓃᑦ ᐸᓯᔭᑦᓴᐅᔪᖅ ᐱᕋᔭᓐᓂᕐᒧᑦ.\nᐱᕋᔭᓐᓃᑦ ᓇᓗᓇᐃᔭᖅᑕᐅᓯᒪᒐᔪᑦᑐᑦ ᑖᒃᓰᔭᕐᓂᕐᒧᑦ ᒪᓕᒐᕐᔪᐊᕐᒥ (ᑲᓇᑕ) ᐱᖃᓯᐅᑎᑦᓱᑎᓪᓗ ᐅᑯᐊ:\nᓱᓕᙱᑦᑐᓂᒃ ᐅᖃᕈᓂ, ᐃᓚᒋᔭᐅᒍᓂ ᑖᒃᓰᔭᑦᑕᐃᓕᒪᔪᓄᑦ ᐅᕝᕙᓗ ᐱᕋᔭᒍᒪᓗᑎᒃ ᒪᓕᒐᕐᔪᐊᑉ ᐊᑖᓂ.\nᓯᖁᒥᑦᓯᒍᓂ ᑲᙳᓇᖅᑐᓅᖓᔪᓂᒃ ᑖᒃᓰᔭᕐᓂᕐᒧᑦ ᑐᓴᕋᑦᓴᓂᒃ ᑎᑭᐅᑎᒍᑕᐅᒍᓐᓇᕐᓗᑎᒃ ᐱᒻᒪᕆᐅᙱᓂᖅᓴᒃᑯᑦ ᐱᓯᔭᐅᓂᕐᒧᑦ.\nᓄᓇᕗᒻᒧᑦ ᑐᕌᖓᔪᑦ ᐱᕕᖃᖅᑎᑦᓯᓂᐅᔪᑦ\nᖃᑦᓯᒐᓛᑦ ᐃᒻᒥᓄᑦ ᑖᒃᓰᔭᐅᑎᓅᖓᔪᑦ ᐱᖃᓯᐅᑎᓯᒪᔪᑦ ᓄᓇᕗᒻᒥ ᑖᒃᓰᔭᕐᓂᕐᒧᑦ ᒪᓕᒐᕐᔪᐊᕐᒥ ᒐᕙᒪᑐᖃᒃᑯᓐᓂ ᐱᑕᖃᕋᑎᒃ. ᑖᒃᑯᐊ ᐊᐅᓚᓂᐅᔪᑦ ᐊᑦᑐᐃᓂᖃᖅᑐᑦ ᖃᑦᓯᐅᓂᖏᓐᓂᒃ ᓄᓇᕗᒻᒥ ᑖᒃᓰᔭᐅᑏᑦ ᓄᐊᑕᐅᔪᑦ, ᑭᓯᐊᓂ ᐊᑦᑐᐃᓂᖃᙱᑦᑐᑦ ᖃᑦᓯᐅᓂᖏᓐᓂᒃ ᒐᕙᒪᑐᖃᒃᑯᑦ ᑖᒃᓰᔭᐅᑎᓂᒃ ᓄᐊᓯᒪᔭᖏᓐᓂᒃ. ᑖᒃᑯᐊ ᐃᒪᐃᓕᖓᔪᑦ:\nᓄᓇᓕᓖᑦ ᐅᑎᕐᕕᐅᒍᓐᓇᖅᑐᑦ ᑎᑭᐅᒪᔪᓄᑦ $1,200.\nᐊᑭᒋᔭᐅᔪᓄᑦ ᐆᒪᓇᓱᐊᕐᓂᕐᒧᑦ ᐃᑲᔫᑕᐅᔪᑦ ᕿᑐᕐᖓᓕᓐᓄᑦ ᐊᐃᑉᐸᓕᔭᕋᑎᒃ\nᐊᐃᑉᐸᖃᙱᑦᑐᑦ ᕿᑐᕐᖓᓖᑦ ᐅᖓᑖᓂ $60,000 ᐋᖅᑭᒋᐊᖅᓯᒪᔪᓂᒃ ᑮᓇᐅᔭᓕᐅᖅᓯᒪᔪᑦ ᑐᑦᓯᕋᕈᓐᓇᖅᑐᑦ ᐅᑎᕐᕕᐅᒍᒪᓗᑎᒃ ᑎᑭᐅᒪᔪᓄᑦ $255.12.\nᐊᑭᓕᖅᑐᖅᑕᐅᒐᑎᒃ ᖃᑦᑎᕆᔨᓄᑦ ᐅᑎᖅᑐᑦᓴᐃᑦ\nᐃᓘᓐᓇᑎᒃ ᖃᑦᑎᕆᔨᐅᖏᓐᓇᖅᑐᑦ ᖃᑦᑎᕆᔨᐅᑲᐃᓐᓇᐸᑦᑐᓪᓗ ᐃᑲᕐᕋᓕᐅᖅᓯᒪᔪᑦ ᐊᑖᓂᐅᙱᑦᑐᖅ 200 ᓄᓇᓕᓐᓂᒃ ᐱᔨᑦᓯᕋᖅᓱᑎᒃ, ᐱᖃᓯᐅᑎᑦᓱᓂ ᐃᓕᓐᓂᐊᕐᓂᒃ ᑐᑦᓯᕋᕈᓐᓇᖅᑐᑦ $586 ᐅᑎᖅᑐᑦᓴᓅᖓᔪᓂᒃ 2018−ᒥ. ᑖᒃᑯᐊ ᐊᕐᕌᒍᑕᒫᑦ ᐋᖅᑭᒋᐊᖅᑕᐅᕙᑦᑐᑦ ᐊᑭᑦᑐᐸᓪᓕᐊᔪᓅᖓᔪᓄᑦ.\nᐃᓕᓐᓂᐊᕐᓂᕐᒧᑦ ᐃᓕᓐᓂᐊᕈᑎᓄᓪᓗ ᐅᑎᖅᑐᑦᓴᓅᖓᔪᑦ\nᐃᓕᓐᓂᐊᖏᓐᓇᖅᓱᑎᒃ ᐃᓕᓐᓂᐊᖅᑏᑦ ᐲᖅᓯᒍᓐᓇᖅᑐᖅ $465 ᑕᖅᑭᑕᒫᑦ ᐃᓕᓐᓂᐊᑐᐊᕈᑎᒃ ᑖᒃᓰᔭᐅᑎᒋᒋᐊᓕᓐᓂ ᑮᓇᐅᔭᓕᐊᒥᓐᓂᒃ. ᐃᓕᓐᓂᐊᑲᐃᓐᓇᖃᑦᑕᖅᑐᑦ ᐲᖅᓯᒍᓐᓇᖅᑐᖅ $140 ᑕᖅᑭᑕᒫᑦ ᐃᓕᓐᓂᐊᕐᓂᒥᓂ.\nᔫᓂ 27, 2022\nᐊᐅᔭᐅᔪᒥ ᐃᑲᕐᕋᐅᓂᐊᕐᑐᑦ ᓄᓇᕗᒻᒥᑦ ᐃᒥᐊᓗᓕᕆᔨᒃᑯᑦ ᓱᕐᕋᖕᓇᖅᑐᓕᕆᔨᒃᑯᓪᓗ ᑲᑎᒪᔨᖏᓐᓂ\nᐃᖅᑲᓇᐃᔭᖅᑎᓄᑦ ᑮᓇᐅᔾᔭᒃᓵᑦ ᑖᒃᓰᔭᕈᑎᑦ